**מצות לימוד תורה (קידושין כט:-ל.) – חלק חמישי**

**ושיננתם לבניך**

**דברים פרק ו פסוק ז**

וְשִׁנַּנְתָּ֣ם לְבָנֶ֔יךָ וְדִבַּרְתָּ֖ בָּ֑ם בְּשִׁבְתְּךָ֤ בְּבֵיתֶ֙ךָ֙ וּבְלֶכְתְּךָ֣ בַדֶּ֔רֶךְ וּֽבְשָׁכְבְּךָ֖ וּבְקוּמֶֽךָ:

**תלמוד בבלי מסכת קידושין דף ל עמוד א**

**אמר רב ספרא משום ר' יהושע בן חנניא, מאי דכתיב: ושננתם לבניך?** אל תקרי ושננתם אלא ושלשתם, לעולם ישלש אדם שנותיו, שליש במקרא, שליש במשנה, שליש בתלמוד. מי יודע כמה חיי? לא צריכא - ליומי...

**תנו רבנן: ושננתם -** שיהו דברי תורה מחודדים בפיך, שאם ישאל לך אדם דבר - אל תגמגם ותאמר לו, אלא אמור לו מיד, שנאמר: אמור לחכמה אחותי את וגו', ואומר: קשרם על אצבעותיך כתבם על לוח לבך, ואומר: כחצים ביד גבור כן בני הנעורים, ואומר: חצי גבור שנונים, ואומר: חציך שנונים עמים תחתיך יפלו, ואומר: אשרי הגבר אשר מלא את אשפתו מהם לא יבושו כי ידברו את אויבים בשער.

שני לימודים לעיל למילה מהתורה- ושיננתם.

לימוד נוסף מתוך הקשר הפסוק

**ספרי דברים פרשת ואתחנן פיסקא לד**

**לבניך, אלו תלמידיך, וכן אתה מוצא בכל מקום שהתלמידים קרויים בנים** שנאמר +מ"ב ב ג+ ויצאו בני הנביאים אשר בבית אל אל אלישע, וכי בני נביאים היו והלא תלמידים היו, אלא מיכן לתלמידים שקרויים בנים, וכן הוא אומר +שם /מ"ב =מלכים ב=/ ב ה+ ויגשו בני הנביאים אשר ביריחו אל אלישע, וכי בני נביאים היו והלא תלמידים היו אלא שהתלמידים קרויים בנים, וכן אתה מוצא בחזקיהו מלך יהודה שלמד כל התורה לישראל וקראם בנים שנאמר +דהי"ב כט יא+ בני אתה אל תשלו, וכשם שהתלמידים קרויים בנים כך הרב קרוי אב שנאמר +מ"ב ב יב+ ואלישע ראה והוא מצעק אבי אבי רכב ישראל ופרשיו ולא ראהו עוד, ואומר +שם /מ"ב =מלכים ב=/ יג יד+ ואלישע חלה את חליו אשר ימות בו וירד אליו מלך ישראל ויבך ויפל על פניו ויאמר אבי אבי רכב ישראל ופרשיו.

**ספר המצוות לרמב"ם מצות עשה יא**

והמצוה הי"א היא שצונו ללמוד חכמת התורה וללמדה וזה הוא שנקרא תלמוד תורה והוא אמרו (שם) ושננתם לבניך. ולשון ספרי לבניך אלו תלמידיך וכן אתה מוצא בכל מקום שהתלמידים קרוים בנים שנאמר ויצאו בני הנביאים. ושם נאמר ושננתם שיהו מחודדין בתוך פיך כשאדם שואלך דבר לא תהא מגמגם לו אלא אמור לו מיד. וכבר נכפל הצווי הזה פעמים רבות, ולמדתם ועשיתם, למען ילמדון (פ' וילך). וכבר התפזר הזרוז על מצוה זו ולשקוד בה תמיד במקומות הרבה מן התלמוד. ונשים אין חייבות בה מאמרו בה (פ' והא"ש) ולמדתם אותם את בניכם ואמרו בניכם ולא בנותיכם כמו שהתבאר בגמר קדושין (כט ב, ל א):

**פני יהושע מסכת קידושין דף כט עמוד ב**

גמרא ללמדו תורה מנלן דכתיב ולמדתם כו'. הא דלא מייתי מקרא דושננתם לבניך נראה משום דהתם לאו בבנים ממש איירי אלא בתלמידים כמ"ש רש"י ז"ל להדיא בפירוש החומש שהתלמידים קרוים בנים כו' והוא מלשון הספרא ע"ש. ולענ"ד שזה הפי' מוכח דהא מלשון ושננתם דרשינן בשמעתין שיהיו דברי תורה מחודדין בפיך וזה לא שייך אלא בתלמידים דאי בחיוב האב על הבן לא שייך דהא מסקינן בסמוך [ל.] דאין חיוב ללמדו לא משנה ולא גמרא אלא מקרא לחוד ומהאי טעמא גופא לא שייך באב ובנו האי דרשא דאל תיקרי ושננתם אלא ושלשתם דדרשינן לקמן [ל' ע"א] אלא על כרחך דבתלמידים איירי, וה"נ משמע לישנא דקרא דכתיב ושננתם לבניך ודברת בם נמצא שהדיבור חוזר על המלמד עליו דהיינו שהרב לומד עם התלמיד והתלמיד יושב ושומע

משא"כ בההוא קרא דולמדתם אותם את בניכם כתיב לדבר בם משמע שהדיבור חוזר על הבן שזה תחילת לימודו כדאמרינן **קטן היודע לדבר אביו מלמדו תורה ומרגילו לדבר בפסוק תורה צוה לנו משה ועוד כיון דדרשינן ולמדתם ולימדתם נמצא דעיקר החוב על הבן עצמו כדפרישית שאביו מחויב לשכור לו מלמד שירגילו ואי לא אגמריה אביו חייב ללמוד בעצמו, כן נראה לי וק"ל:**

**דף על הדף קידושין דף פב עמוד א**

כתב הברכת שמואל (כאן בסי' כ"ז), דזה ודאי שמחויב אדם לראות שבנו ובן בנו יהיו לתלמידי חכמים וגאונים בתורה דהא כתיב ושננתם לבנך שיהיו ד"ת מחודדים בפיך, שאם ישאלך אדם אל תגמגם ותאמר לו ועד כדי כך החיוב ללמד לבניו. ויש להסתפק אם הוא מהמצות של הבן על האב כמו שחייב למולו ולפדותו וכן משמע מל' הברייתא (דף כט ע"א), האב חייב למולו לפדותו ללמוד תורה, או דהוא מחיוב תלמוד תורה, דכמו שיש חיוב ללמוד בעצמו, יש חיוב ללמד לבנו.

ומוכיח מדברי הגר"א ביור"ד (סי' רמ"ה סק"ז) דב' דינים איתניהו בלמוד הבן: חדא מצות האב משום "חיוב ת"ת", שמחויב כל אדם ללמד תורה אפי' בן חברו, אלא דבנו קודם לבן חברו. והמצוה השניה - דאם אינו יכול ללמדו, מחויב מ"דין האב על הבן" לתיתו למלמד ולשלם שכר, וכופין אותו ליתן שכר.

**שולחן ערוך יורה דעה הלכות תלמוד תורה סימן רמה**

**סעיף ד**

א ז] חייב להשכיר מלמד לבנו, ללמדו. אבל לבן חבירו, אינו חייב להשכיר. הגה: ח] והיו כופין ליה לשכור לבנו מלמד. ט] ואם אינו בעיר, ויש לו נכסים, אם אפשר לאודועי ליה מודיעים ליה; ב ואם לאו, יורדים לנכסיו ושוכרים מלמד לבנו. (הגהות מיימוני פ"א דת"ת בשם הר"מ).

שולחן ערוך יורה דעה הלכות תלמוד תורה סימן רמה

**סעיף ו**

יב] היה מנהג בעיר שלוקח מלמד תינוקות ד שכר, יג] חייב ללמדו בשכר עד שיקרא ה יד] <ב> תורה שבכתב כולה. ו ואינו חייב ללמדו, בשכר, משנה וגמרא. טו] והני מילי דלא אפשר, דדחיקא ליה שעתא, אבל אם אפשר ליה, מצוה לאגמוריה (ב) משנה וגמרא, הלכות ואגדות.

**ביאור הגר"א יורה דעה סימן רמה ס"ק ז**

(ז) חייב כו'. דמש"ש כ"ט א' במילה והיכא דלא מהליה אבוה מחייבא ב"ד כו' לא אמרו כן אצל ללמדו דהא הכל מצווין כנ"ל אלא בשכר קא מיירי וז"ש שם ל' א' למדו מקרא כו' דמשנה אין מלמדין בשכר כמ"ש בנדרים ל"ז א' וערמב"ם וש"ע ס"ו: